pythainlp/thai_wikipedia_clean_20230101 huggingface dataset:
ท่ามกลางความเสียใจอย่างเด่นชัด จากโรนัลด์ เรแกน ประธานาธิบดีแห่งสหรัฐ เมื่อเวลา 3:35 น. เขาเขียนข้อความสองย่อหน้าเกี่ยวกับเบรจเนฟว่า "เป็นหนึ่งในบุคคลสำคัญที่สุดในโลกมาเกือบสองทศวรรษ" และแสดงความหวังในการปรับปรุงความสัมพันธ์ระหว่างสหภาพโซเวียตกับสหรัฐอเมริกา สมเด็จพระสันตะปาปาจอห์น ปอลที่ 2ให้สัญญาว่า"เราจะคิดถึงเป็นอย่างยิ่งสำหรับความทรงจำของผู้จากไปที่มีชื่อเสียงคนหนึ่ง" ขณะที่อดีตนายกรัฐมนตรีเยอรมนีตะวันตก เฮลมุท ชมิดท์ พูดถึงการถึงแก่อสัญกรรมของเบรจเนฟ "เป็นความรู้สึกที่เจ็บปวด" รัฐบาลสาธารณรัฐประชาชนจีนแสดงความเสียใจอย่างสุดซึ้งและอินทิรา คานธีนายกรัฐมนตรีอินเดียกล่าวว่า "เขา (เบรจเนฟ) จะยืนอยู่ข้างเราในยามที่เราต้องการ"
การอสัญกรรมและพิธีศพของเลโอนิด เบรจเนฟ
บังทันบอยส์
เจ้าหญิงซีคานยีโซแห่งสวาซิแลนด์
ชิษณุชา ตันติเมธ ชื่อเล่น มิว (เป็นที่รู้จักในชื่อ: มิว MBO) เป็นนักร้อง นักแสดงชายชาวไทย เป็นที่รู้จักจากการชนะการประกวดโครงการ "MBO THE AUDITION หน้าใหม่ พร้อมเกิด" ของค่าย MBO ในเครือจีเอ็มเอ็ม แกรมมี่ และได้มีซิงเกิ้ลแรกเป็นของตัวเองในชื่อเพลง "ไม่เคยคิดแค่เพื่อน (I'm not your friend)" ในปี พ.ศ. 2560
ชิษณุชา ตันติเมธ เกิดเมื่อวันที่ 7 มกราคม พ.ศ. 2543 สำเร็จการศึกษาระดับชั้นมัธยมศึกษาจาก โรงเรียนนานาชาติสาทรใหม่ (New Sathorn International School) ปัจจุบันกำลังศึกษาที่ คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ
ในปี พ.ศ. 2559 ได้มีผลงานการแสดงเป็นครั้งแรก จากการแสดงละครซีรีส์ทางค่าย Gmm Bravo เรื่อง "Love Rhythms ตอน อยากจะร้องดังดัง" ซึ่งแสดงร่วมกับผู้เข้าประกวดโครงการ MBO THE AUDITION หลังจากนั้นก็มีผลงานละครซีรีส์ต่าง ๆ อย่างต่อเนื่องได้แก่ เป็ดIdol และ รักชั้นนัย เป็นต้น ซึ่งเป็นละครซีรีส์ทางค่าย MBO Teen Entertainment
แชมป์โลกเฮฟวี่เวท TNA
ทอมบิลี
ทอมบิลี (; ไม่ทราบวันที่เกิด – เสียชีวิตเมื่อวันที่ 1 สิงหาคม ค.ศ. 2016 ที่อิสตันบูล) เป็นแมวที่มีชื่อเสียงตัวหนึ่งจากประเทศตุรกี
ทอมบิลี เริ่มมีชื่อเสียงจากการที่เว็บไซต์ 9แก๊ก ได้นำภาพถ่ายของมันในท่านั่งเอนหลังที่ริมถนนมาเผยแพร่ และในภายหลังได้มีการนำภาพมาตัดต่อล้อเลียนในโลกออนไลน์อย่างกว้างขวาง
ชาวบ้านแถบนั้นกล่าวว่ามันเป็นมิตรกับผู้คน และชอบเล่นกับมัน
ทอมบิลีเสียชีวิต ณ วันที่ 1 สิงหาคม ค.ศ. 2016 หลังจากมีอาการป่วยนานนับเดือน โดยมีหนังสือพิมพ์ฮูร์เรียตเดลีย์นิวส์ (Hürriyet Daily News) รายงานข่าวการเสียชีวิต
ชื่อของแมวตัวนี้มาจากคำว่า ทอมบิลี (Tombili) ซึ่งเป็นคำที่มักใช้เรียกสัตว์เลี้ยงที่มีลักษณะอ้วนกลมในประเทศตุรกี
ภายหลังจากการเสียชีวิตของทอมบิลี กลุ่มดิอนาโตเลียนแคทโปรเจกต์ (The Anatolian Cat Project) ได้ริเริ่มและกระตุ้นให้ทางเทศบาลได้มีการสร้างรูปปั้นเพื่อเป็นการระลึกถึง ซึ่งได้มีการรณรงค์ผ่านทางเว็บไซต์ Change.org โดยมีความปรารถนาให้รูปปั้นดังกล่าว เป็นสัญลักษณ์กระตุ้นเตือนผู้คนให้มอบความรักและเอาใจใส่ต่อแมวที่พบเห็นตามท้องถนน
รูปปั้นนี้ได้รับการปั้นโดยเซวาล ซาฮิน (Seval Sahin) ซึ่งเป็นรูปปั้นในท่านั่งประจำตัว ตรงกับจุดที่มันชอบนั่ง และได้รับการเปิดตัว ณ วันที่ 4 ตุลาคม ค.ศ. 2016 (ตรงกับวันสัตว์โลก)
ซีโบเนโล อึมโงเมตูลู
สมเด็จพระราชินีลาอึมบีกีซา (; 16 มิถุนายน พ.ศ. 2512) หรือพระนามาภิไธยเดิมว่า ซีโบเนโล อึมโงเมตูลู  เป็นหนึ่งในสมเด็จพระราชินีในสมเด็จพระราชาธิบดีอึมสวาตีที่ 3 แห่งสวาซิแลนด์
พระองค์เป็นธิดาของอึมบีกีซา อึมโงเมตูลู (Mbikiza Mngometulu) หรือเพอร์ซี อึมโงเมตูลู (Percy Mngomezulu) หนึ่งในบุรุษผิวสีที่ประสบความสำเร็จจากการเป็นทนาย พระองค์พระราชสมภพนอกสวาซิแลนด์ ครั้นเจริญพระชันษาจึงเข้าศึกษาต่อในอึมบาบานี แม้จะพระราชสมภพนอกประเทศแต่พระองค์ก็ทรงกล่าวอย่างภาคภูมิว่าพระองค์เป็นชาวสวาซิแลนด์
พระองค์อภิเษกสมรสกับสมเด็จพระราชาธิบดีอึมสวาตีที่ 3 หลังมีพระปฏิสันถารมาตั้งแต่ทรงเยาว์ชันษา หลังอภิเษกสมรสจึงได้พระปรมาภิไธยว่า "ลาอึมบีกีซา" ตามนามบิดาและเจ้าเป็นพระราชินีองค์ที่สาม ทั้งสองมีพระราชโอรส-ธิดาด้วยกันสองพระองค์ ได้แก่ เจ้าหญิงซีคันยีโซและเจ้าชายลินดานี แม้พระราชสวามีจะมีพระมเหสีจำนวนมากตามพระราชประเพณี แต่สมเด็จพระราชินีลาอึมบีกีซาถือเป็นพระมเหสีที่โดดเด่นที่สุด และมักปรากฏพระองค์ร่วมกับพระราชสวามีขณะประกอบพระราชกรณียกิจต่างประเทศ ทั้งยังโดดเด่นในเรื่องฉลองพระองค์ที่ทรงได้อย่างเหมาะสมและทรงงามจนเป็นที่กล่าวถึง
สมเด็จพระราชินีลาอึมบีกีซาประกอบพระราชกรณียกิจในการก่อตั้งโครงการพระราชดำริเพื่อต่อต้านโรคเอดส์ หรือ รีกา (Royal Initiative to Combat AIDS – RICA) โดยทรงนำรายได้จากการขายเพลงสวาซิแลนด์ แอฟริกาใต้ หรือศิลปินต่างประเทศอื่น ๆ มาช่วยเหลือผู้ป่วยโรคเอดส์
สมเด็จพระราชินีอึนตอมบี พระราชชนนี
สมเด็จพระราชินีอึนตอมบี พระราชชนนี หรือพระนามาภิไธยเดิมว่า อึนตอมบี ตวาลา (; พระราชสมภพ 27 ธันวาคม ค.ศ. 1949) เป็นพระราชชนนีหรือตามธรรมเนียมสวาซีจะเรียกว่า นางพญาช้าง (Ndlovukati) ในสมเด็จพระราชาธิบดีอึมสวาตีที่ 3 แห่งเอสวาตีนี เป็นผู้ปกครองร่วมของเอสวาตินีมาตั้งแต่ปี พ.ศ. 2529 และเคยเป็นผู้สำเร็จราชการแทนพระราชโอรสช่วงปี 2526–2529
สองปีก่อนการเสด็จสวรรคตของสมเด็จพระราชาธิบดีซอบูซาที่ 2 พระองค์ได้โปรดเกล้าฯ สถาปนาสมเด็จพระราชินีเจลีเว (Queen Dzeliwe) เป็นผู้สำเร็จราชการแทนพระองค์จนกว่าเจ้าชายมาคอเซตีเว (Prince Makhosetive) ซึ่งประสูติแต่สมเด็จพระราชินีอึนตอมบี (Ntombi) จะบรรลุนิติภาวะพระชันษา 21 ปีบริบูรณ์ แต่หนึ่งปีต่อมาสมเด็จพระราชินีอึนตอมบีได้ยึดอำนาจจากสมเด็จพระราชินีเจลีเว และจะตั้งให้สมเด็จพระราชินีอึนตอมบีมีพระอิสริยยศเป็นนางพญาช้าง หลังจากนั้นสมเด็จพระราชินีเจลีเวทรงถูกกักบริเวณในพระตำหนักในปี 2526 เก้าวันต่อมาเจ้าชายซอซีซา ดลามีนี (Sozisa Dlamini) จึงปกครองสวาซิแลนด์ และทรงแต่งตั้งสมเด็จพระราชินีอึนตอมบีขึ้นเป็นผู้สำเร็จราชการแทนพระองค์ของเจ้าชายมาคอเซตีเว
สามปีต่อมาเจ้าชายมาคอเซตีเวที่มีพระชันษา 18 ปี ก็เสด็จขึ้นครองราชย์สถาปนาตนเองเป็นสมเด็จพระราชาธิบดีอึมสวาตีที่ 3 (Mswati III) ได้แต่งตั้งสมเด็จพระราชินีอึนตอมบีเป็นพระราชชนนีหรือนางพญาช้างลำดับต่อมา แต่ก็ปกครองอาณาจักรร่วมกับพระมารดาในลักษณะพระมหากษัตริย์คู่จึงถึงปัจจุบัน โดยให้เหตุผลว่าสมเด็จพระราชชนนีคือจิตวิญญาณและผู้นำแห่งรัฐ ส่วนองค์พระมหากษัตริย์ถือเป็นผู้บริหารประเทศ
สมเด็จพระราชชนนีอึนตอมบีเป็นที่รู้จักแพร่หลายในโลกตะวันตก โดยพระองค์ถือเป็นหนึ่งในสองพระราชินีนาถที่ครองราชย์อยู่ ได้แก่ สมเด็จพระราชินีนาถมาร์เกรเธอที่ 2 แห่งเดนมาร์ก
วอลเลย์บอลยุวชนหญิงชิงแชมป์เอเชีย 2017
วอลเลย์บอลยุวชนหญิงชิงแชมป์เอเชีย 2017  เป็นการแข่งขันเป็นวอลเลย์บอลระดับยุวชนครั้งที่ 11 ซึ่งมีกำหนดจะจัดขึ้นที่ฉงชิ่ง, ประเทศจีน ระหว่างวันที่ 5-13 มีนาคม ค.ศ. 2017
"* ถอนทีมจากการแข่งขัน"
รายชื่อ
คูเสง
คูเสง  โจรป่าแห่งเมือง ฉางชา ในช่วงปลาย ราชวงศ์ฮั่นตะวันออก แห่ง ยุคสามก๊ก
คูเสงได้ร่วมกับโจรป่าคนอื่น ๆ ก่อการกบฏขึ้นที่ฉางชาแต่ก็ถูกปราบโดย ซุนเกี๋ยน เจ้าเมือง เตียงสา หรือ ฉางชา ในปัจจุบันตามคำสั่งของ สิบขันที ซึ่งมีอำนาจในราชสำนักขณะนั้น
แบบว่าโลกนี้มีน้ำเต้าหู้และครูระเบียบ
แบบว่าโลกนี้มีน้ำเต้าหู้และครูระเบียบ เป็นภาพยนตร์ไทยโดยค่ายสหมงคลฟิล์ม อินเตอร์เนชั่นแนล กำกับการแสดงโดย พงศ์แก้ว สงวนไทย และ ชัชวาลย์ คล้องช้าง เขียนบทภาพยนตร์โดย สุทธิชัย บุณยะกาญจน โดยมีทั้งหมด 2 ภาคด้วยกัน ภาคแรกออกฉายทางโรงภาพยนตร์เมื่อวันที่ 6 สิงหาคม พ.ศ. 2537 นำแสดงโดย ดวงตา ตุงคะมณี, ศรราม เทพพิทักษ์ และสุวนันท์ คงยิ่ง ส่วนภาค 2 ออกฉายเมื่อวันที่ 12 ธันวาคม พ.ศ. 2538 นำแสดงโดย ดวงตา ตุงคะมณี, ธีรศักดิ์ พันธุจริยา, ราโมน่า ซาโนลารี่ และกัญญารัตน์ จิรรัชกิจ
เรื่องย่อ (ภาค1).
สาลี่ (สุวนันท์ คงยิ่ง) เด็กสาวชั้นมัธยมปลายเพิ่งย้ายโรงเรียนเข้ามาใหม่ และกลุ่มเพื่อนผู้คลั่งน้ำเต้าหู้ เข้าร่วมทีมวอลเลย์บอลหญิงประจำโรงเรียน โดยมี กานต์ (ศรราม เทพพิทักษ์) ประธานนักเรียนเป็นโค้ชของทีม แต่ครูใหญ่ต้องการยุบชมรมนี้เพราะทีมไม่เคยชนะและนำชื่อเสียงมาให้กับทางโรงเรียนเลย แต่ก็ได้ครูระเบียบ (ดวงตา ตุงคะมณี) จอมโหดออกหน้าแทนและเป็นเหตุการณ์ให้ครูระเบียบต้องลาออก กานต์ สาลี่ และเพื่อน ๆ จึงต้องคว้าชัยชนะในการแข่งขันนี้ให้ได้ถึงจะสามารถช่วยครูระเบียบให้กลับมาสอนได้ดังเดิม
เรื่องย่อ (ภาค2).
คุณครูระเบียบ (ดวงตา ตุงคะมณี) กลับมาเฮี้ยวใส่เหล่านักเรียนตัวแสบอีกครั้งด้วยยุทธวิธีปราบพยศสุดไฮเทค แต่มาคราวนี้คุณครูระเบียบเกิดอยากมีความรักบ้างจึงเกือบตกเป็นเหยื่อของแก๊งวายร้ายที่หวังใช้ความเป็นสาวใหญ่ของครูให้เป็นประโยชน์ แต่ได้กลุ่มลูกศิษย์รักจอมซ่า โก้ (ธีรศักดิ์ พันธุจริยา), โม (ราโมน่า ซาโนลารี่), แคท (กัญญารัตน์ จิรรัชกิจ) ใช้ลีลาความสดใสผสานกับความเก๋าตกเกล็ดของครูใหญ่ทำให้รอดพ้นวิกฤตมาได้
บุนเอ๋ง
บุนเอ๋ง ( , ค.ศ. 238 — ค.ศ. 291) ชื่อรองว่า จื่อเฉียน  และมีชื่อเมื่อแรกเกิดว่า เหวินฉู่  เป็นขุนศึกแห่ง วุยก๊ก ในช่วงปลาย ยุคสามก๊ก และ ราชวงศ์จิ้นตะวันตก เป็นบุตรชายของ บุนขิม ขุนศึกแห่งวุยก๊ก
เมื่อบุนขิมผู้เป็นบิดาได้ก่อกบฏที่เมืองสิ่วชุ่นใน ค.ศ. 257 และพ่ายแพ้ถูกประหารชีวิตตัวของบุนเอ๋งได้พาครอบครัวไปสวามิภักดิ์ต่อ ง่อก๊ก ต่อมาได้พาครอบครัวกลับมาสวามิภักดิ์ต่อวุยก๊กและราชวงศ์จิ้นตะวันตก
บุนเอ๋งถูกประหารชีวิตเมื่อ ค.ศ. 291 ในรัชสมัย จักรพรรดิจิ้นฮุ่ย พร้อมกับครอบครัวทั้งหมดเนื่องจากได้วางแผนก่อกบฏโค่นล้มราชวงศ์จิ้นแต่แผนการรั่วไหล
รางกอ ปอปอวิช
รางกอ ปอปอวิช (; เกิดวันที่ 26 มิถุนายน พ.ศ. 2510) เป็นอดีตนักฟุตบอลชาวเซอร์เบียในตำแหน่งกองหลัง เขาเคยเป็นหัวหน้าผู้ฝึกสอนของเซเรซโซ โอซะกะ ในเจลีก และบุรีรัมย์ ยูไนเต็ด ในไทยลีก
ปอปอวิชเกิดที่เปช ประเทศเซอร์เบีย เขาได้ลงเล่นในยูโกสลาฟเฟิสต์ลีกกับพาร์ทีซาน ต่อมาได้ย้ายไปเล่นให้กับอัลเมริอาในเซกุนดาดิบิซิออน
โออิตะ ทรินิตา, มาจิดะ เซลเวีย.
ในเดือนกรกฎาคม พ.ศ. 2552 ปอปอวิชได้ตกลงเข้ารับตำแหน่งหัวหน้าผู้ฝึกสอนให้กับโออิตะทรินิตาในเจลีก ซึ่งแพ้มาแล้วติดต่อกัน 14 นัด โดยเขามาคุมทีมใน 6 นัดแรก ชนะได้เพียง 1 นัด แต่ใน 10 นัดสุดท้ายของฤดูกาล เขาสามารถทำทีมไม่แพ้ใครเลย (ชนะ 5 นัด และเสมอ 5 นัด) ทำให้เขาได้รับความไว้วางใจให้คุมทีมต่อในฤดูกาลถัดไป แต่สโมสรได้ล้มละลาย เขาจึงไม่ได้ทำทีมต่อ หลังจากนั้นจึงเซ็นสัญญากับมาจิดะ เซลเวีย ในวันที่ 15 ธันวาคม พ.ศ. 2553
ซาราโกซา.
ในวันที่ 24 พฤศจิกายน พ.ศ. 2557 หลังจากการเป็นหัวหน้าผู้ฝึกสอนให้กับโตเกียว และ เซเรซโซ โอซะกะ เขาได้เซ็นสัญญากับซาราโกซา แทนที่บิกตอร์ มูญอซ
ปอปอวิชได้ถูกไล่ออกในวันที่ 20 ธันวาคม พ.ศ. 2558 หลังจากแพ้กิมนัสติก 1–3
ในวันที่ 25 สิงหาคม พ.ศ. 2559 บุรีรัมย์ ยูไนเต็ด เซ็นสัญญาให้ปอปอวิชเป็นหัวหน้าผู้ฝึกสอน แทนที่ตำแหน่งที่ว่างหลังจากปลดอัฟชิน ก็อตบี ออกจากตำแหน่ง ซึ่งเขาคุมทีมนัดแรกในวันที่ 10 กันยายน พ.ศ. 2559 ในเกมที่บุรีรัมย์ชนะ บางกอกกล๊าส 2–1 ในไทยลีก
ในช่วงกลางฤดูกาล 2560 ปอปอวิชลาออกจากตำแหน่งหัวหน้าผู้ฝึกสอน หลังจากที่ถูกแบนในการคุมทีมข้างสนาม 3 เดือน อันเนื่องจากเหตุการณ์ที่เขาไปทำร้ายร่างกายนักกายภาพของแบงค็อก ยูไนเต็ด ในนัดที่บุรีรัมย์เปิดบ้านเอาชนะแบงค็อก 2–1
แผนหลงจง
แผนหลงจง  เป็นชื่อแผนยุทธศาสตร์ของจูกัดเหลียง รัฐบุรุษของรัฐจ๊กก๊กในยุคสามก๊กของประเทศจีน จูกัดเหลียงเสนอแผนต่อเล่าปี่ ขุนศึกที่กลายเป็นจักรพรรดิผู้ก่อตั้งรัฐจ๊กก๊กราว ค.ศ. 207 ช่วงปลายราชวงศ์ฮั่นตะวันออก เมื่อเล่าปี่ได้ไปเยี่ยมเยียนจูกัดเหลียง ณ ที่พักของเขาในหลงจง (隆中) พื้นที่ทางตะวันตกของเซียงหยาง มณฑลหูเป่ย์ในปัจจุบัน
แผนหลงจงเป็นพื้นฐานสำหรับการก่อตั้งรัฐจ๊กก๊ก ในสาระสำคัญ แผนกำหนดให้เล่าปี่เข้าควบคุมเกงจิ๋วและเอ๊กจิ๋ว ซึ่งครอบคลุมมณฑลหูเป่ย์ มณฑลหูหนาน มณฑลเสฉวน และฉงชิ่งในปัจจุบันตามลำดับ เพื่อใช้เป็นฐานที่มั่นสำหรับการโจมตีโจโฉและดินแดนของเขาในภาคกลางและภาคเหนือของจีน โดยแผนยังกำหนดให้เล่าปี่เป็นพันธมิตรทางกลยุทธ์กับซุนกวน ซึ่งมีฐานที่มั่นตั้งอยู่ในภาคตะวันออกของจีน
ประวัติของจูกัดเหลียงในเอกสารทางประวัติศาสตร์จดหมายเหตุสามก๊กที่เขียนโดยตันซิ่วในปลายศตวรรษที่ 3 บันทึกรายละเอียดการสนทนาส่วนตัวระหว่างเขากับเล่าปี่ในบ้านของเขาในหลงจง เล่าปี่พูดว่า
จูกัดเหลียงได้ตอบกลับ
แผนการดังกล่าวคาดการณ์ว่าเล่าปี่จะเข้ายึดครองเกงจิ๋วและเอ๊กจิ๋ว ซึ่งทั้งสองดินแดนถูกปกครองโดยขุนศึกนามว่า เล่าเปียวและเล่าเจี้ยง แผนหลงจงได้ระบุว่า โจโฉได้ควบคุมพื้นที่ที่ราบแผ่นดินจีนทางตอนเหนือ ซึ่งเป็นกุญแจที่สำคัญในการปกครองแผ่นดินจีน และซุนกวนได้ครอบครองพื้นที่แม่น้ำแยงซีตอนล่างที่เรียกว่า "กังตั๋ง" ด้วยเหตุนี้ การมุ่งเป้าไปที่การครอบครองเกงจิ๋วและเอ๊กจิ๋วจึงความสำคัญต่อความสำเร็จ โครงร่างที่สำคัญของแผนดังกล่าวถือว่าเป็นการมองการณ์ไกลอย่างน่าทึ่งในความตั้งใจที่จะแบ่งแยกแผ่นดินจีนออกเป็นสามส่วน แง่มุมที่สำคัญอื่น ๆ ของแผนดังกล่าวคือข้อเสนอสำหรับการก่อตั้งเป็นพันธมิตรกับซุนกวนเพื่อยับยั้งและต่อต้านโจโฉ ส่วนแง่มุมเพียงเล็กน้อยอื่น ๆ ได้แก่ การปฏิรูปสถาบันของเศรษฐกิจ กฎหมาย และการบริหารปกครอง ตลอดจนถึงการพัฒนาความสัมพันธ์อันดีกับชาวจีนที่ไม่ใช่ชาวฮั่นซึ่งตั้งอยู่ทางตะวันตกและใต้ นโยบายดังกล่าวจะเป็นการลดการต่อต้านและเพิ่มกำลังคนและทรัพยากรทางเศรษฐกิจที่จำเป็นอย่างมาก ข้อสุดท้ายคือการทัพทางเหนือแบบสองง่ามซึ่งจะสิ้นสุดลงในการเข้ายึดที่ราบแผ่นดินจีนทางตอนเหนือและสถานปนาราชวงศ์ฮั่นขึ้นมาใหม่อีกครั้ง
การเข้ารุกทางหนึ่งจะมาจากเอ๊กจิ๋วทางตะวันตก ทางเหนือผ่านเทือกเขาฉินซึ่งเป็นปากทางน้ำเข้าสู่หุบเขาแม่น้ำเว่ย และบรรลุตำแหน่งทางยุทธศาสตร์ทางตะวันตกเพื่อครอบงำส่วนโค้งที่ยิ่งใหญ่ของแม่น้ำเหลืองและภูมิภาคกวนจง การรุกทางที่สองจะมาจากเกงจิ๋วทางตอนเหนือสู่ลั่วหยาง เมืองหลวงเก่าของราชวงศ์ฮั่น และพื้นที่ที่ราบโดยรอบ การทัพดังกล่าวน่าจะเกิดขึ้นในช่วงเวลาที่เหมาะสมของการทำให้ระบอบการปกครองของโจโฉแทบจะไร้เสถียรภาพ แต่ไม่ได้ระบุช่วงเวลาดังกล่าว และไม่ได้ระบุถึงบทบาทของซุนกวนในการรุก แม้ว่าจะมีการสันนิษฐานได้ว่าเขาจะทำการตรึงกองทัพของโจโฉบางส่วนเพียงเล็กน้อย.
ตั้งแต่ ค.ศ. 214 เป็นต้นมา เล่าปี่ได้เข้าควบคุมทั้งเกงจิ๋วและเอ๊กจิ๋ว ภายหลังจากเข้ายึดครองเอ๊กจิ๋วของเล่าเจี้ยงแล้วใน ค.ศ. 219 เขาได้มีชัยเหนือโจโฉและเข้ายึดครองจังหวัดฮันต๋ง ในฤดูใบไม้ร่วงนั้น กวนอู ผู้บัญชาการทหารของเขาในเกงจิ๋วได้เข้าโจมตีทางเหนือของตำแหน่งของโจโฉบนแม่น้ำฮัน การรุกนี้อาจเป็นส่วนหนึ่งของแผนการโจมตีแบบสองง่าม ในช่วงเวลาสองสามเดือนแรก การโจมตีของกวนอูประสบความสำเร็จอย่างน่าทึ่ง และโจโฉยังต้องคิดที่จะทำการอพยพย้ายเมืองหลวงจักรวรรดิ สวีชาง(นครฮูโต๋) อย่างไรก็ตาม ณ จุดนี้ ซุนกวนได้ฉวยโอกาสนี้ในการจู่โจมแบบไม่ทันตั้งตัวและเข้ายึดครองเกงจิ๋วอย่างรวดเร็ว เล่าปี่ได้พยายามที่จะเข้ายึดครองเกงจิ๋วกลับคืนมาซึ่งจบลงด้วยความล้มเหลวในยุทธการที่อิเหลง ค.ศ. 222-223 และเสียชีวิตในภายหลังจากนั้นไม่นาน แม้ว่าจะสูญเสียเกงจิ๋วไป จูกัดเหลียงได้พยายามที่จะดำเนินแก้ไขแผนหลงจงในรูปแบบของการบุกขึ้นเหนือ แม้ว่าจะเป็นที่ถกเถียงกันอยู่ว่าการทัพเหล่านั้นต่างมีเป้าหมายทางยุทธศาสตร์และยุทธวิธีที่แตกต่างกัน
ผู้ช่วยผู้ตัดสินวิดีโอ (, ย่อ: VAR) เป็นผู้ช่วยผู้ตัดสินในกีฬาฟุตบอล เพื่อช่วยออกความคิดเห็นในการตัดสินให้แก่ผู้ตัดสิน โดยการใช้วิดีโอฟุตเทจ และชุดหูฟังเพื่อการติดต่อสื่อสาร
ในการแข่งขันฟุตบอลชิงแชมป์สโมสรโลก 2016 นัดชิงชนะเลิศ ที่ประเทศญี่ปุ่น ได้มีการทดลองใช้ผู้ช่วยผู้ตัดสินวิดีโอครั้งแรกในการแข่งขันระดับนานาชาติ ซึ่งซีเนดีน ซีดาน ผู้จัดการทีมของ สโมสรฟุตบอลเรอัลมาดริด ได้กล่าวว่าระบบดังกล่าวสร้างความสับสนให้แก่ผู้เล่น และลูคา มอดริช ไม่ชื่นชอบในการนำระบบนี้มาใช้กับฟุตบอล
ต่อมาในศึกฟุตบอลยูฟ่า แชมเปียนส์ลีก รอบ 8 ทีมสุดท้าย นัดที่สอง ที่สนามเอติฮัด สเตเดี้ยม เกิดช็อตดราม่าขึ้นในช่วงท้ายเกมทำให้ผลการแข่งขันเปลี่ยนไปอย่างสิ้นเชิงในช่วงเวลาที่แมนฯ ซิตี้ขึ้นนำสเปอร์ส 4-3 ซึ่งถ้าจบด้วยสกอร์นี้ไก่เดือยทองจะเข้ารอบด้วยกฎประตูทีมเยือน
กระทั่งนาทีที่ 90+2 เรือใบสีฟ้ามีโอกาสขึ้นนำในเกม 5-3 จากจังหวะที่ เซร์คิโอ อเกวโร จ่ายบอลให้ ราฮีม สเตอร์ลิง ดึงจังหวะซัดผ่านมือ ฮูโก โยริส เข้าประตูไป ทำเอาแฟนบอลเดอะ ซิตี้เซนส์ และ เป็ป กวาร์ดิโอลา กระโดดเฮกันแบบสุดเสียง ก่อนที่ผู้ตัดสิน คูเนท ชาเคียร์ จะเรียกดู VAR เพื่อประกอบการตัดสินใจ
หลังจากที่ผู้ตัดสินชาวตุรกีพิจารณาอย่างละเอียดแล้วจึงตัดสินให้เป็นลูกล้ำหน้าตั้งแต่จังหวะที่ เซร์คิโอ อเกวโร ยืนอยู่ก่อนที่เขาจะจ่ายบอลให้กับ ราฮีม สเตอร์ลิง ซัดเข้าไป จึงทำให้แมนฯ ซิตี้ พลาดได้ประตูสำคัญและต้องตกรอบไปในที่สุดถึงแม้ว่าจะเปิดบ้านเอาชนะสเปอร์ส 4-3 แต่ร่วงตกรอบด้วยกฎประตูทีมเยือนด้วยสกอร์รวม 4-4
และฟุตบอลพรีเมียร์ลีก ประจำวันที่ 20 ตุลาคม แมนเชสเตอร์​ ยูไนเต็ด เปิดบ้านรับการมาเยือนของ ลิเวอร์พูล
จังหวะปัญหาเกิดนาทีที่ 36 เป็นทาง แมนฯยูไนเต็ด ที่ออกนำไปก่อน จากจังหวะที่ แดเนียล เจมส์ ได้บอลจากจังหวะโต้กลับ ก่อนจะเปิดจากกราบขวาให้ มาร์คัส แรชฟอร์ด โฉบมายิงผ่านมือ อลิสซอน เข้าประตูไป แม้ว่าผู้ตัดสินจะขอเช็ค VAR ในจังหวะปะทะระหว่าง วิคเตอร์ ลินเดเลิฟ กับ ดิว็อค โอริกี ก่อนที่จะยิงประตูได้ แต่สุดท้าย ผู้ตัดสินก็ยืนยันว่าไม่มีการฟาล์วแต่อย่างใด แมนฯยูไนเต็ด ออกนำไปก่อน 1-0
และเกิดดราม่าอีกครั้งเมื่อนาทีที่ 44 ลิเวอร์พูลส่งบอลเข้าตาข่ายได้บ้าง จากจังหวะที่ ซาดิโอ มาเน รับบอลยาว ก่อนจะหลุดไปยิงผ่านมือของ เด เกอา เข้าประตูไป แต่ว่า VAR จับได้ว่า มาเน ทำแฮนด์บอลก่อนยิงประตู ทำให้ ลิเวอร์พูล ยังไม่ได้ประตูในจังหวะนี้ จบครึ่งแรก แมนฯยูไนเต็ด นำ ลิเวอร์พูล 1-0
การแข่งขันที่ใช้วีเออาร์.
(*)ใช้ไม่ทุกนัด
วิดีโอช่วยผู้ตัดสิน
คริสทีน นักข่าวสาว ฉาวช็อคโลก
คริสทีน นักข่าวสาว ฉาวช็อคโลก  เป็นภาพยนตร์ชีวประวัติ กำกับโดยแอนโตนีโอ แคมโปส เขียนบทและร่วมอำนวยการสร้างโดยเครก ชิโลวิช โดยอิงจากชีวิตบางส่วนของคริสทีน ชับบัค ผู้ประกาศข่าวสาวที่ต้องต่อสู้กับความเครียดและอุปสรรคต่าง ๆ ในหน้าที่การงาน นำแสดงโดยรีเบคกา ฮอลล์, ไมเคิล ซี. ฮอลล์, เทรซี เลตส์และมาเรีย ดิซเซีย ภาพยนตร์ออกฉายรอบปฐมทัศน์ที่งานเทศกาลภาพยนตร์ซันแดนซ์เมื่อวันที่ 23 มกราคม ค.ศ. 2016 ก่อนจะออกฉายในสหรัฐอเมริกา วันที่ 14 ตุลาคม ค.ศ. 2016 และในสหราชอาณาจักร วันที่ 27 มกราคม ค.ศ. 2017
คริสทีน ชับบัคเป็นผู้ประกาศข่าวสาววัย 29 ปีที่ทำงานที่เมืองแซราโซตา เธอมักจะมีปัญหากับไมเคิล เนลสัน เจ้านายผู้ซึ่งต้องการให้เธอสนใจข่าวอาชญากรรมมากกว่าข่าวทั่วไปที่เธอนำเสนอ ในขณะเดียวกัน คริสทีนตกหลุมรักจอร์จ ปีเตอร์ ไรอัน เพื่อนร่วมงาน ต่อมาคริสตีนมีอาการปวดท้อง เมื่อไปพบแพทย์ เธอพบว่าตัวเองอาจต้องถูกตัดรังไข่ ทำให้โอกาสที่เธอจะมีลูกนั้นลดน้อยลง
เมื่อบ็อบ แอนเดอร์สัน เจ้าของสถานีมาที่สถานีเพื่อเสนอย้ายพนักงานบางส่วนไปทำงานที่เมืองบอลทิมอร์ คริสทีนยอมทำตามคำแนะนำของไมเคิลเพื่อให้ได้รับโอกาสนั้น เธอใช้เครื่องฟังสัญญาณตำรวจเพื่อหาข่าว ถึงแม้ว่าผลงานของเธอจะได้รับคำชื่นชมจากเพื่อนร่วมงาน แต่ไมเคิลกลับบอกเธอว่าข่าวนั้นยังไม่ดีพอ คริสทีนพยายามทำข่าวที่มีเนื้อหาแนวใหม่ แต่ไมเคิลปฏิเสธข่าวนั้นและยังบอกให้นำเสนอข่าวของจีน รีด เพื่อนร่วมงานของเธอแทน ทำให้คริสทีนโมโหและตวาดใส่ไมเคิลต่อหน้าทุกคน
หลังจากลางานกว่าสัปดาห์ คริสทีนกลับไปทำงานและได้รับคำชวนจากจอร์จให้มาทานอาหารเย็น ขณะทานอาหารเย็น คริสทีนบอกจอร์จว่าเธอสร้างกำแพงขึ้นมาเพื่อกันคนอื่น ๆ จอร์จพาเธอไปที่โรงเรียนเก่าที่เขาเคยเรียนแล้วบอกเธอว่าเขาเคยเป็นนักกีฬาแต่ต้องเลิกไปเพราะอาการบาดเจ็บและติดยา เขาพาคริสทีนไปที่โรงยิมที่มีกลุ่มคนที่มารวมตัวกันเพื่อช่วยเหลือคนอื่น ๆ แล้วบอกเธอว่าเขาต้องการช่วยเธอ คริสทีนจับคู่กับหญิงสาวคนหนึ่งและยอมบอกว่าตัวเองยังเป็นสาวบริสุทธิ์ แต่เธออยากมีครอบครัวที่มีความสุข เมื่อจอร์จพาเธอกลับไปส่งที่บ้าน เขาบอกคริสทีนว่าเขากำลังจะย้ายไปทำงานที่บอลทิมอร์ หลังจากจอร์จขับรถออกไป คริสทีนขับรถไปที่บ้านของบ็อบโดยทำทีเป็นว่ารถยางแตก ทั้งสองพูดคุยกันเรื่องการย้ายพนักงาน ทำให้คริสทีนรู้ว่าจอร์จชวนแอนเดรีย ผู้ประกาศข่าวอีกคนไปด้วย แต่ไม่ได้ชวนเธอ
เมื่อกลับมาทำงาน คริสทีนบอกจอร์จว่าเธอขอนำเสนอข่าวซึ่งจอร์จยินยอม คริสทีนอ่านข่าวอาชญากรรมหลายข่าวจนกระทั่งฟุตเทจของข่าวติดขัดทำให้กล้องจับภาพมาที่เธอ คริสทีนประกาศว่าสิ่งที่ผู้ชมจะได้เห็นต่อไปนี้คือความพยายามในการฆ่าตัวตายของเธอ ก่อนจะหยิบปืนขึ้นมายิงตัวเอง ในทีแรกทุกคนคิดว่าเป็นการเล่นตลก แต่เมื่อพบว่าเป็นเรื่องจริง จีนรีบพาคริสทีนส่งโรงพยาบาล ที่นั่นจีนพบกับแม่ของคริสทีนที่ได้ชมภาพเหตุการณ์ดังกล่าวด้วย
คริสทีนเสียชีวิตในที่สุด เมื่อกลับมาบ้านเพียงลำพัง จีนเปิดวิทยุแล้วทานไอศกรีมพร้อมกับร้องเพลงไปด้วย ซึ่งเธอเคยบอกคริสทีนว่านี่เป็นสิ่งที่เธอทำเวลารู้สึกเศร้า
"คริสทีน นักข่าวสาว ฉาวช็อคโลก" ได้รับรางวัลชนะเลิศ
หลวงปู่แบน ธนากโร
จักรพรรดิเฮเซ
ศึกปราบตั๋งโต๊ะ
ศึกสะพานจีเกี้ยว
ศึกหว่านเฉิง
ศึกกัวต๋อ
ศึกทุ่งพกบ๋อง
ศึกผาแดง
ศึกแฮคัว
ศึกเขาเตงกุนสัน
ศึกอ้วนเซีย
ยุทธการพิชิตง่อก๊ก
ศึกวุยก๊ก
โซฟี ช็อล
โซฟีอา มัคดาเลนา ช็อล (; 9 พฤษภาคม ค.ศ. 1921 – 22 กุมภาพันธ์ ค.ศ. 1943) เป็นนักศึกษาชาวเยอรมันและต่อต้านนาซีกิจกรรมทางการเมือง ทำงานให้กับขบวนการกุหลาบสีขาวที่มีความเคลื่อนไหวต่อต้านโดยไม่ใช้ความรุนแรงในนาซีเยอรมนี
เธอและฮันส์ ช็อล พี่ชายของเธอ ได้ถูกเกสตาโปจับกุมในข้อหากบฏหลังจากถูกพบว่าแจกใบปลิวการต่อต้านสงครามที่มหาวิทยาลัยมิวนิก หลังจากนั้นทั้งสองถูกนำตัวไปพิจารณาคดีที่ศาลประชาชนและถูกตัดสินให้ประหารชีวิตด้วยเครื่องประหารกิโยตีนเมื่อวันที่ 22 กุมภาพันธ์ ค.ศ. 1943 นับตั้งแต่ ค.ศ. 1970 ช็อลได้เป็นที่รู้จักอย่างกว้างขวางสำหรับการทำงานของเธอในการต่อต้านนาซี
นวพล ศ.รุ่งวิสัย
แชมป์เทเลวิชัน TNA
แชมป์เอกซ์ดิวิชัน TNA
Diesel (wrestler)
หลวงเวชยันต์รังสฤษฏ์(มุนี มหาสันทนะ เวชยันตรังสฤษฏ์)
จอมใจจักรพรรดิ
จอมใจจักรพรรดิ (; ; พินอิน: "Jiang shan mei ren") ภาพยนตร์เพลงจีนสัญชาติฮ่องกงในแนวย้อนยุค โดยการสร้างของชอว์บราเดอส์ ในปี ค.ศ. 1959 กำกับโดย หลี ฮั่นเสียง อำนวยการสร้างโดย รัน รัน ชอว์
เป็นเรื่องราวของเกี่ยวกับฮ่องเต้หนุ่มที่แปลงองค์เป็นชายหนุ่มเที่ยวไปในชนบท และได้พบรักกับหญิงชาวบ้านในร้านขายเหล้าข้างทาง ภาพยนตร์ประสบความสำเร็จอย่างมาก ทำรายได้อย่างมหาศาลให้แก่ชอว์บราเดอส์ และสร้างชื่อให้กับหลิน ไต้ นักแสดงนำหญิงของเรื่องอย่างมาก หลังจากนี้ได้มีการนำไปสร้างใหม่อีกหลายครั้ง ในหลายรูปแบบ อีกทั้งยังเป็นภาพยนตร์ที่ได้รับการนำเสนอเช้าชิงรางวัลออสการ์สาขาภาพยนตร์ภาษาต่างประเทศยอดเยี่ยม ครั้งที่ 32 ด้วยการผลักดันของสิงคโปร์ แต่ทว่ามิได้ผ่านเข้าสู่การพิจารณาในรอบตัดสิน
The Kingdom and the Beauty
กางเขนเหล็ก
กางเขนเหล็ก (, "ไอเซอร์เนส ครอยซ์") เป็นเครื่องเกียรติยศทางทหาร สถาปนาขึ้นในสมัยราชอาณาจักรปรัสเซีย ซึ่งใช้เรื่อยมาในยุคจักรวรรดิเยอรมัน (ค.ศ. 1871–1918) และนาซีเยอรมนี (ค.ศ. 1933–1945) เครื่องเกียรติยศนี้เมื่อแรกเริ่มถูกสถาปนาขึ้นเป็นเหรียญอิสริยาภรณ์โดยพระเจ้าฟรีดริช วิลเฮล์มที่ 3 แห่งปรัสเซีย ในเดือนมีนาคม ค.ศ. 1813 ระหว่างสงครามนโปเลียน เหรียญอิสริยาภรณ์นี้เป็นถูกจ่ายเป็นบำเหน็จแก่ทหารในสงครามฝรั่งเศส-ปรัสเซีย, สงครามโลกครั้งที่หนึ่ง, สงครามโลกครั้งที่สอง ซึ่งพลเรือนที่ร่วมปฏิบัติการทางทหารก็อาจได้รับด้วยเช่นกัน
นอกจากกางเขนเหล็ก ยังมีอีกตราหนึ่งที่ชื่อว่า "กางเขนดำ"  ออกแบบโดยคาร์ล ฟรีดริช ชิงเกิล อาศัยเค้าโครงของตรากางเขนเหล็กของพระเจ้าฟรีดริช วิลเฮล์มที่ 3 ตรากางเขนดำปรากฏควบคู่กับตราเหยี่ยวดำอยู่บนธงสงครามของปรัสเซีย กางเขนดำถูกใช้เป็นตราประจำกองทัพปรัสเซียและเยอรมนีตั้งแต่ ค.ศ. 1871 จนถึง 1918 และถูกแทนที่ด้วยตรา "บัลเคนครอยซ์" ("Balkenkreuz") อย่างไรก็ตามในปีค.ศ. 1956 ได้มีการฟื้นฟูตรากางเขนดำมาเป็นตราประจำบุนเดิสแวร์ ซึ่งยังใช้มาจนถึงทุกวันนี้
ในค.ศ. 1980 รัฐบาลเยอรมนีตะวันตกได้สถาปนาอิสริยาภรณ์ที่มีชื่อว่า "เหรียญเกียรติยศบุนเดิสแวร์"  ซึ่งมีลักษณะตามแบบกางเขนเหล็ก ถือเป็นการนำกางเขนเหล็กกลับมาใช้เป็นบำเหน็จความชอบเป็นครั้งแรกนับตั้งแต่สิ้นสุดสงครามโลกครั้งที่สองในปีค.ศ. 1945
ศิริศักดิ์ ยอดญาติไทย
ศิริศักดิ์ ยอดญาติไทย หรือ โค้ชโต่ย (เกิด 29 มีนาคม พ.ศ. 2512) อดีตนักฟุตบอลชาวไทย
ศิริศักดิ์ เคยรับหน้าที่รักษาการหัวหน้าผู้ฝึกสอนทีมชาติไทย หลังจากที่ มิลอวัน ราเยวัตส์ ถูกปลดออกจากตำแหน่งหัวหน้าผู้ฝึกสอนฟุตบอลทีมชาติไทยในการแข่งขันเอเชียนคัพ 2019 โดยเขาทำผลงานให้ทีมชาติไทยสามารถเข้าสู่รอบ 16 ทีมสุดท้ายเอเชียนคัพได้ในรอบ 47 ปี
กรีฑาสถานแห่งชาติญี่ปุ่น
กรีฑาสถานแห่งชาติ  สนามกีฬาแห่งชาติใหม่ของประเทศญี่ปุ่น ตั้งอยู่ในแขวงชินจูกุ กรุงโตเกียว เป็นสนามกีฬาเอนกประสงค์ตั้งอยู่บนพื้นที่ของสนามกีฬาแห่งชาติเดิม ใช้สำหรับจัดกีฬาโอลิมปิกฤดูร้อน 2020 ที่กรุงโตเกียวเป็นเจ้าภาพ
สนามกีฬาแห่งชาติเดิมถูกรื้อทิ้งแล้วเสร็จในเดือนพฤษภาคม พ.ศ. 2558 และในอีกสองเดือนถัดมา นายกรัฐมนตรีอาเบะประกาศปรับดีไซน์ใหม่ของสนามกีฬาหลังดีไซน์เดิมต้องใช้งบประมาณก่อสร้างสูงมาก ดีไซน์โดยสถาปนิกเค็งโงะ คูมะ ได้รับอนุมัติในเดือนธันวาคม พ.ศ. 2558 และมีกำหนดก่อสร้างแล้วเสร็จในเดือนพฤศจิกายน พ.ศ. 2562
วังไชยา
วังไชยา เป็นวังที่ประทับของพระเจ้าบรมวงศ์เธอ กรมหมื่นไชยาศรีสุริโยภาส ตั้งอยู่ริมถนนลูกหลวงตอนต่อถนนนครสวรรค์ฝั่งใต้
พระบาทสมเด็จพระจุลจอมเกล้าเจ้าอยู่หัวได้สร้างวังพระราชทานกรมหมื่นไชยาศรีสุริโยภาส ที่ริมถนนลูกหลวง ตอนต่อถนนนครสวรรค์ฝั่งใต้ และได้ประทับวังนี้ตลอดพระชนมายุ
ปัจจุบันวังนี้เป็นที่ทำการของรัฐบาล คือที่ทำการส่วนกลางทะเบียนและบัตรของกรมการปกครอง กระทรวงมหาดไทย ส่วนอาคารที่เป็นวังกรมหมื่นไชยาศรีสุริโยภาส ถูกดันแปลงต่อเติม จนไม่เหลือสภาพเดิม
คนตัดคน 2
คนตัดคน 2  เป็นภาพยนตร์แนวนักพนัน-ตลก เขียนบทและกำกับโดย หว่อง จิง นำแสดงโดย หลิว เต๋อหัว, โจว ซิงฉือ และ อู๋ ม่งต๊ะ ภาพยนตร์เรื่องนี้เป็นภาคต่อของ "คนตัดคน", และทางผู้สร้างได้นำเอาคาแรคเตอร์ของ"หลิว เต๋อหัว"ไปสร้างเป็นภาพยนตร์เรื่องใหม่ คือเรื่อง "คนตัดเซียน", นำแสดงโดย โจว ซิงฉือ และ อู๋ ม่งต๊ะ ภาพยนตร์เรื่องนี้ไม่มีส่วนเกี่ยวข้องกับ "God of Gamblers Returns" แต่อย่างใด
ภาพยนตร์เรื่องนี้กล่าวถึงอาซิงเป็นผู้มีพลังพิเศษ และเขาเองก็อยากไปสมัครเป็นศิษย์ของโคตรเซียน เกาจิ้ง แต่ว่าไม่สามารถติดต่อได้จึงติดต่อไปยังลูกศิษย์ของโคตรเซียน ทำให้พวกเขา ต้องเข้าไปพัวพันกับเรื่องราวของอาเต๋า และพวกเขาก็ได้ยื่นมือเข้าช่วยเหลือทำให้พวกเขาได้ชื่อเสียงคืนและอาซิงก็ได้เป็น ศิษย์โคตรเซียนอย่างที่ต้องการ
ในปี ค.ศ. 1997 หว่อง จิง ได้กำกับภาพยนตร์ภาคสามต่อจากภาพยนตร์เรื่องนี้ คือเรื่อง คนตัดคนภาคพิเศษ ตอน กำเนิดเกาจิ้ง นำแสดงโดย หลี่หมิง, หยวน หย่งอี๋, เฉิน เสี่ยวชุน, เหลียง หย่งฉี และ อู๋ เจิ้นหวี่
พระราชวชิรญาณโสภณ (อุทัย สิริธโร)
พระอาจารย์อุทัย สิริธโร เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย ศิษย์ของหลวงปู่ฝั้น อาจาโร ปัจจุบันดำรงตำแหน่งเจ้าอาวาสวัดเขาใหญ่เจริญธรรมญาณสัมปันโน เป็นที่เคารพในฐานะเสาหลักพระกรรมฐานในยุคปัจจุบัน
พระอาจารย์อุทัย สิริธโร เกิดเมื่อวันที่ 12 มีนาคม พ.ศ. 2479 ที่บ้านหนองบก ตำบลหนองหิน อำเภอยโสธร จังหวัดอุบลราชธานี (ปัจจุบันคือ จังหวัดยโสธร) มีพี่น้องรวมทั้งหมด 3 คน โดยพระอาจารย์อุทัย สิริธโร เป็นบุตรคนโตของครอบครัว
พระอาจารย์อุทัย สิริธโร อุปสมบทในวันพุธที่ 9 พฤษภาคม พ.ศ. 2499 โดยมี พระครูทัศนะประกาศ เป็นพระอุปชฌาย์ พระใบฏีกาอ่อน เป็นพระกรรมวาจาจารย์ ณ วัดสำราญนิเวศน์ อำเภออำนาจเจริญ จังหวัดอุบลราชธานี (ปัจจุบันคือ จังหวัดอำนาจเจริญ) หลังจากอุปสมบทเสร็จแล้ว ได้กลับมาจำพรรษาที่บ้านเกิดคือ ที่วัดป่าบ้านหนองบก ตำบลหนองหิน อำเภอยโสธร จังหวัดอุบลราชธานี (ปัจจุบันคือ จังหวัดยโสธร)
พระอาจารย์อุทัย สิริธโร ได้มีโอกาสพบ หลวงปู่ฝั้น อาจาโร ในปี พ.ศ. 2503 หลังจากนั้นเป็นต้นมาท่านได้ติดตามศึกษาปฏิบัติธรรมและอุปัฎฐากหลวงปู่ฝั้น อาจาโร ที่วัดถ้ำขาม จ.สกลนครเรื่อยมา โดยได้รับอุบายธรรมจากหลวงปู่ฝั้น อาจาโร ว่า " หากคิดถึงบ้าน ให้หันหลังไปทางบ้าน แล้วสะพายบาตรเดินขึ้นเขาไป"
พระอาจารย์อุทัย สิริธโร มีโอกาสได้รับอุบายธรรมจากหลวงปู่ฝั้น อาจาโร อยู่เสมอๆ จนเกิดความซาบซึ้งใจในธรรม จิตตั้งมั่นในคำสอนของหลวงปู่ฝั้น อาจาโร โดยท่านจะเน้นเรื่องของศีล สมาธิและคำสอนของพระพุทธเจ้า อีกทั้งยังได้รับอุบายธรรมในเรื่องการอดอาหาร และการกวาดตาล จากหลวงปู่ฝั้น อาจาโร อีกด้วย พระอาจารย์อุทัย สิริธโร ได้ศึกษาธรรมกับ หลวงปู่ฝั้น อาจาโร จวบจนท่านหลวงปู่ฝั้น อาจาโรละสังขารในปี 2520